«Ddeɛwessu», d awehhi ɣer wayen s wacu tettamen tmetti taqbaylit. Deg usugnan aqbayli ucrik taneggarut-a, tettwehhi-d ɣer lexṭeya neɣ tuccḍa xedmen yimawlan neɣ lejdud, ttxellisent warraw-nsen. Tettili-d s umata s ddeɛwa n diri, i ideɛɛu umdan i wayeḍ, syin akkin tettuɣal d ddeɛwessu. Tmeslay-d fell-as Lacoste-Dujardin, tura-d : «Ddeɛwessu, d ddeɛwat, i d-qqaren yimdanen i wid asen-ixeden ccer neɣ deg wayen i ten-ijerḥen. (…) Amedya “Ad kyexdeɛ Rebbi ”»69